b'\n_START_ARTICLE_\nRein Lemberpuu\n_START_PARAGRAPH_\nRein Lemberpuu (s\xc3\xbcndinud 9. m\xc3\xa4rtsil 1978) on Eesti IT-ettev\xc3\xb5tja, Playtech Estonia O\xc3\x9c juht 2004-2009._NEWLINE_P\xc3\xa4rast Playtechist lahkumist on Lemberpuu tegutsenud investorina idufirmades nagu Sportlyzer. 2015. aastal avati Tartu s\xc3\xbcdalinnas Raekoja platsil endises Tartu kultuurihoones tema eestvedamisel idufirmade koost\xc3\xb6\xc3\xb6keskus sTARTUp Hub, mis nimetati ka Tartu aasta teo 2015 nominendiks. Koost\xc3\xb6\xc3\xb6 eest Tartu muusikan\xc3\xa4dala korraldamisel p\xc3\xa4lvis Lemberpuu firma Contriber, mis arendab veebitarkvara meeskonnat\xc3\xb6\xc3\xb6ks, Tartu 2015. aasta kultuurikandja aunimetuse kultuuris\xc3\xb5braliku ettev\xc3\xb5tte kategoorias._NEWLINE_Rein Lemberpuu on algatanud mitmeid IT-ideede arendus\xc3\xbcritusi Garage48 formaadis ning on ettev\xc3\xb5tlusfestivali sTARTUp Day \xc3\xbcks initsiaatoreid._NEWLINE_2013. aastal autasustati konkursil "Eesti kaunis kodu 2013" korterelamut Tartus Lepiku t\xc3\xa4naval, mille esindajana v\xc3\xb5ttis auhinna vastu Lemberpuu._NEWLINE_2015. aastal p\xc3\xa4lvis Lemberpuu Eesti Startupi Juhtide Klubi aastaauhinna. 2016. aastast on ta Eesti Startupi Juhtide Klubi president.'